Бұйрыққа 2 қосымша

**Электрондық шот-фактуралардың жазып берілуін автоматтандырылған бақылау жүргізу қағидалары**

**1-тарау. Жалпы ережелер**

1. Осы Электрондық шот-фактуралардың жазып берілуін автоматтандырылған бақылау жүргізу қағидалары (бұдан әрі – Қағидалар) Қазақстан Республикасы Салық кодексінің 139-бабының 3-тарамағына сәйкес әзірленді және электрондық шот-фактуралардың жазып берілуін автоматтандырылған бақылау жүргізудің тәртібін айқындайды

2. Осы Қағидаларда мынадай негізгі ұғымдар мен қысқартулар пайдаланылады:

1) автоматтандырылған бақылау операторы (бұдан әрі – оператор) – уәкілетті орган айқындаған, «e-Тамға» сервисінің жұмыс істеуін, оған қол жеткізуді және сүйемелдеуді қамтамасыз ететін, ақша аудару жөніндегі операцияларды жүргізу құқығы бар, жарғылық капиталына мемлекет жүз пайыз қатысатын заңды тұлға;

2) «e-Тамға» сервисі – ол арқылы электрондық шот-фактуралардың (бұдан әрі – ЭШФ) жазып берілін автоматтандырылған бақылау жүргізілетін, оператордың тіркеуші ақпараттық жүйесінде іске асырылған арнайы ақпараттық сервис түріндегі бағдарламалық қамтамасыз ету;

3) қосылған құн салығын төлеуші (бұдан әрі – ҚҚС төлеуші) – қосылған құн салығы (бұдан әрі – ҚҚС) бойынша тіркеу есебінде тұрған және оларға қатысты ЭШФ жазып берілуін автоматтандырылған бақылау жүргізілетін салық төлеушілердің тізбесіне (бұдан әрі – тізбе) енгізілген салық төлеуші;

4) мемлекеттік кірістер органының ақпараттық жүйелері (бұдан әрі – МКО АЖ) – меншік құқығы уәкілетті органға тиесілі және салықтық әкімшілендіруге арналған ақпараттық жүйелер;

5) тауарларға арналған ілеспе жүкқұжат (бұдан әрі – ТІЖ) – тауарлардың қозғалысын бақылауға арналған, оның ішінде тауарлардың салық төлеушіге тиеп-жөнелтілгенін растайтын тауарға ілеспе құжат;

6) уәкілетті орган – салықтардың және бюджетке төленетін басқа да міндетті төлемдердің түсуін қамтамасыз ету саласында басшылықты жүзеге асыратын мемлекеттік орган;

7) ЭШФ жазып берілуін автоматтандырылған бақылау (бұдан әрі – автоматтандырылған бақылау) – «e-Тамға» сервисінде ҚҚС төлеуші жазып берген ЭШФ тіркеу нөмірін берудің автоматтандырылған процесі.

ЭШФ-ға тіркеу нөмірін беру кезінде «e-Тамға» сервисінде ҚҚС төлеушінің салық шотының (бұдан әрі – салықтық шот) деректері ескеріледі.

3. Оператор келесідей жолмен:

1) «е-Тамға» сервисіне үздіксіз қол жеткізуді қамтамасыз ету;

2) ҚҚС-тың баланстық сомасын есепке алу;

3) ҚҚС төлеушінің ЭШФ жазып беруді қамтамасыз ету үшін шотына аударылған ақшасының сақталуын қамтамасыз ету;

4) ҚҚС төлеушінің ЭШФ жазып беру үшін қолданылған ақшасының бюджетке аударылуын қамтамасыз ету;

5) ҚҚС төлеушінің ЭШФ жазып беру үшін пайдаланылмаған ақшасын қайтару арқылы салықтық шотты жүргізеді.

4. Оператор «Дербес деректер және оларды қорғау туралы», «Ақпараттандыру туралы» Қазақстан Республикасы заңдарының, сондай-ақ «Ақпараттық-коммуникациялық технологиялар және ақпараттық қауіпсіздікті қамтамасыз ету саласындағы бірыңғай талаптарды бекіту туралы» Қазақстан Республикасы Үкіметінің 2016 жылғы 20 желтоқсандағы № 832 қаулысының талаптарын сақтауды қамтамасыз етеді.

5. ҚҚС төлеушінің тізбеге енгізілген күні және оны тізбеден алып тастау күні туралы мәліметтер Қазақстан Республикасы Қаржы министрлігінің Мемлекеттік кірістер комитетінің (бұдан әрі – Комитет) интернет-порталында және tamga.qoldau.kz веб-порталында тізбеге енгізілген немесе алып шығарылған күннен бастап 3 (үш) жұмыс кунінен кешіктірмей орналастырылады.

**2-тарау. Электрондық шот-фактуралардың жазып берілуін автоматтандырылған бақылау жүргізу тәртібі мен мерзімдері**

**1-параграф. Электрондық шот-фактуралардың жазып берілуін автоматтандырылған бақылау жүргізу кезеңі**

6. Автоматтандырылған бақылауды жүргізу кезеңі ҚҚС төлеуші тізбеге енгізілген күннен бастап оны тізбеден алып тастаған күнге дейін айқындалады.

7. Тізбеге ҚҚС төлеушінің енгізілуі туралы мәліметтер веб-қосымшаға және (немесе) пайдаланушының жеке кабинетіне «электрондық үкімет» веб-порталында және (немесе) МКО АЖ-де енгізілген күннен бастап 1 (бір) жұмыс күні ішінде жіберіледі, сонымен бірге веб-сайтта тіркелген ұялы байланыстың абоненттік нөміріне қысқа мәтіндік хабарлама жіберіледі.

ҚҚС төлеушіні тізбеге енгізу туралы мәліметтер тізбеге енгізілгеннен кейін ЭШФ ақпараттық жүйесіне алғаш кірген кезде де көрсетіледі.

8. ҚҚС төлеуші тізбеге енгізілгеннен кейін ЭШФ жазып бергенге дейін «e-Тамга» сервисінде тіркеледі.

ҚҚС төлеушіні «e-Тамға» сервисінде тіркеу оператормен ҚҚС төлеуші электрондық цифрлық қолтаңбаны пайдалана отырып, қол қоятын «e-Тамға» сервисіне қол жеткізуді ұсыну бойынша пайдаланушы келісімін (бұдан әрі – пайдаланушы келісімі) жасасу арқылы ерікті түрде жүргізіледі.

Пайдаланушы келісімі tamga.qoldau.kz веб-порталында ашық қолжетімділікте оператормен орналастырылады.

9. ҚҚС төлеуші «e-Тамға» сервисінде тіркелу кезінде:

1) хабарламаларды алу үшін пайдаланатын ақпараттық сервистерді, оның ішінде мобильді телефон нөмірін және (немесе) электрондық поштаның мекенжайын көрсетеді;

2) ҚҚС бойынша тіркеу есебіне қою күніне тауарлар қалдығының тізілімін осы Қағидаларға 1-қосымшаға сәйкес нысанда ұсынады.

10. Автоматтандырылған бақылау ҚҚС төлеушіні тізбеге енгізгеннен кейін бірінші жазып берілген ЭШФ күнінен басталады.

11. Автоматтандырылған бақылау ол басталған күннен бастап 12 (он екі) ай мерзімі өткен салықтық кезеңнің соңғы күні өткеннен кейін аяқталады.

12. Автоматтандырылған бақылау қатарынан 2 (екі) салық кезеңі ішінде келесі шарттар орындалған кезде мерзімінен бұрын аяқталады:

1) салықтық шотты ҚҚС төлеушінің және (немесе) сатып алушының ақшамен ай сайын үздіксіз толықтыруы;

2) ЭШФ жазып беру үшін пайдаланылған ақша сомасы жазылған ЭШФ көрсетілген ҚҚС сомасының кемінде 50 (елу) пайызын құрайды.

Автоматтандырылған бақылауды мерзімінен бұрын аяқтау қатарынан 2 (екі) салық кезеңінің екіншісі аяқталғаннан кейін жүзеге асырылады.

13. Автоматтандырылған бақылау жүргізу кезеңінде ҚҚС төлеушіні тіркеу есебінен алу кезінде ҚҚС төлеуші ҚҚС төлеушінің тіркеу есебінен алынған күннен бастап 3 (үш) жұмыс күні ішінде осы Қағидаларға 1-қосымшаға сәйкес нысан бойынша ҚҚС бойынша тіркеу есебінен алынған күнге тауарлар қалдығының тізілімін ұсынады.

Автоматтандырылған бақылау ҚҚС төлеушінің тіркеу есебінен алынған күннен бастап аяқталады.

14. ҚҚС төлеуші автоматтандырылған бақылау аяқталған күннен бастап тізбеден шығарылады.

**2-параграф. Салықтық шотты жүргізу тәртібі**

15. ЭШФ,ТІЖ, тауарларға арналған декларациялар, тауарларды әкелу және жанама салықтарды төлеу туралы өтініштер және төлемдер туралы ақпарат «e-Тамға» сервисіне МКО АЖ-мен ақпараттық өзара іс-қимыл арқылы беріледі.

16. «е-Тамға» сервисіне келіп түскен ақпаратты ескере отырып, автоматтандырылған режимде ҚҚС-ның баланстық сомасы (бұдан әрі – ҚҚС балансы) қалыптастырылады.

Қалыптастырылған ҚҚС балансы МКО АЖ-де және салықтық шотта көрсетіледі және ҚҚС балансының өзгерген сайын түзетіледі.

Қолданылатын есепке алу жүйесінде ЭШФ қалыптастыру кезінде ҚҚС төлеуші «е-Тамга» сервисімен ақпараттық өзара іс-қимылы болған кезде ҚҚС-тың ағымдағы балансын есепке алу жүйесі арқылы сұратады.

17. Тіркеу нөмірі ҚҚС балансының сомасы жазып берілетін ЭШФ-да көрсетілген ҚҚС сомасынан асып кеткен кезде ЭШФ автоматты түрде беріледі. Бұл ретте ҚҚС балансының құрамында осы Қағидалардың 4-параграфына сәйкес толықтырылған ақша есепке алынады.

ҚҚС балансы жеткіліксіз болған жағдайда МҚК АЖ ҚҚС төлеушіге ЭШФ нөмірін беруден бас тартады.

Тіркеу нөмірі берілмеген ЭШФ жазылмаған болып есептеледі.

18. Осы Қағидалардың 25-тармағына сәйкес қайтару туралы өтінішті қарау кезеңінде ЭШФ тіркеу нөмірін беру мақсаттары үшін ҚҚС балансынан қайтаруға мәлімделген оң баланстың сомасы шегеріледі.

**3-параграф. Қосылған құн салығының баланстық сомасын есепке алу тәртібі**

19. Автоматтандырылған бақылау барысында «е-Тамға» сервисінде ҚҚС есептеу мына формула бойынша жүргізіледі: Б=ҚҚС1+ҚҚС2+ҚҚС3+ҚҚС4-ҚҚС5-ҚҚС6, мұндағы:

Б – ҚҚС-тың баланстық сомасы;

ҚҚС1 – ҚҚС төлеуші алған ЭШФ-да көрсетілген ҚҚС-тың жалпы сомасы;

ҚҚС2 – Еуразиялық экономикалық одақтың (бұдан әрі – ЕАЭО) кеден заңнамасына және (немесе) Қазақстан Республикасының кеден заңнамасына сәйкес импорт кезінде төленген ҚҚС-тың жалпы сомасы;

ҚҚС3 – бейрезиденттен жұмыстарды, қызметтерді сатып алу кезінде төленген ҚҚС-тың жалпы сомасы;

ҚҚС4 – ҚҚС бойынша тіркеу есебіне қою күніне дейін ҚҚС төлеуші сатып алған, жасаған, салған тауарлар бойынша есепке жатқызылатын ҚҚС-тың жалпы сомасы;

ҚҚС5 – ҚҚС төлеуші жазып берген ЭШФ-да көрсетілген ҚҚС-тың жалпы сомасы;

ҚҚС6 – тауарлардың қалдығы түріндегі айналым бойынша ҚҚС бойынша тіркеу есебінен шығару кезінде есептелген ҚҚС-тың жалпы сомасы.

20. Осы Қағидалардың 19-тармағында көрсетілген ҚҚС сомалары ҚҚС балансын айқындау кезінде мынадай тәртіппен ескеріледі:

1) ЭШФ бойынша (кіріс және жазып берілген) есепке алу жазып беру күні бойынша жүргізіледі. Түзетілген, қосымша және (немесе) кері қайтарып алынған ЭШФ іс-әрекет жасалған күн бойынша есепке алынады (кері қайтарып алынған күн немесе түзетілген, қосымша ЭШФ жазып берілген күн);

2) үшінші елдерден импорт бойынша бюджеттік сыныптама коды (бұдан әрі – ББК) бойынша төленген ҚҚС сомасы 105102 тауарларға арналған декларацияларда көрсетілген ҚҚС сомасы шегінде есепке алынады. Төленген ҚҚС сомасының қалдығы тауарларға кейінгі декларациялардың ұсынылуына қарай ескеріледі;

3) ЕАЭО елдерінен импорт бойынша КБК 105115 бойынша төленген ҚҚС сомасы тауарларды әкелу туралы көрсетілген өтініштердің ҚҚС сомасы шегінде есепке алынады. Төленген ҚҚС сомасының қалдығы тауарларды әкелу туралы кейінгі өтініштердің ұсынылуына қарай ескеріледі;

4) резидент емес үшін ҚҚС бойынша 105104 ҚҚС бойынша төленген ҚҚС сомасы резидент емес үшін ЭШФ-да көрсетілген ҚҚС сомасы шегінде есепке алынады. Төленген ҚҚС сомасының қалдығы бейрезидент үшін кейінгі ЭШФ жазып беру шамасына қарай есепке алынады;

5) ҚҚС бойынша тіркеу есебіне қою күніне дейін салық төлеуші сатып алған, жасаған, салған тауарлар бойынша есепке жатқызылатын ҚҚС сомасы ҚҚС бойынша тіркеу есебіне қою күніне тауарлар қалдығының тізілімінде көрсетілген ҚҚС сомалары шегінде есепке алынады;

6) тауарлар қалдығы түріндегі айналымдар бойынша ҚҚС бойынша тіркеу есебінен алу кезінде есептелген ҚҚС сомасы ҚҚС бойынша тіркеу есебінен алу күніне тауарлар қалдығының тізілімінде көрсетілген ҚҚС сомалары шегінде есепке алынады.

21. 20-тармақта көрсетілген тәртіпті сақтау мақсатында Оператор есептің әрбір түрі бойынша жеке есеп жүргізеді.

22. Оператор ақша қозғалысының есебін салықтық шотқа түсімдерді, сомаларды қайтаруды, сондай-ақ бюджетке аударымдарды жеке көрсету арқылы жүргізеді.

ЭШФ жазып беру үшін қайтарылған сомалар мен бюджетке аударылған қаражат шегеріле отырып, салықтық шотты өз ақшасымен толықтыру ескеріледі.

23. Тоқсанның соңындағы ҚҚС-тың оң балансы келесі тоқсанның ЭШФ жазып берілуін қамтамасыз ету есебіне пайдаланылады немесе осы Қағидалардың 5 және 6-параграфтарына сәйкес қайтарылуға жатады.

**4-параграф. Қосылған құн салығын төлеушінің салықтық шотты толтыру тәртібі**

24. ҚҚС төлеуші ҚҚС балансын ұлғайту мақсатында салық шотын өз ақшасымен толықтырады.

25. ҚҚС төлеуші салықтық шотты толтыруды:

1) екінші деңгейдегі банктердегі есеп айырысу шотынан Комитет мемлекеттік қазынашылықта ашқан қолма-қол ақшаны бақылау шотына аудару арқылы;

2) «Электрондық үкіметтің» төлем шлюзі бойынша Комитет мемлекеттік қазынашылықта ашқан қолма-қол ақшаны бақылау шотына аудару арқылы жүзеге асырады.

26. Келісімдерге сәйкес сатып алушы ҚҚС төлеушінің салықтық шотын осы Қағидалардың 25-тармағымен көзделген тәсілдермен өз ақшасы есебінен толтырады.

Сатып алушыдан ҚҚС төлеушінің салықтық шотына түскен ақша тек осы сатып алушының атына ЭШФ жазып беру үшін пайдаланылуға жатады.

**5-параграф. Қосылған құн салығын төлеушінің ақшаны қайтару туралы өтінішті беру мен қарау тәртібі және мерзімі**

27. Ай сайын ай аяқталғаннан кейін 5 (бес) жұмыс күні ішінде «e-Тамға» сервисінде автоматтандырылған режимде келесідей операциялар жүргізіледі:

1) ЭШФ жазып беруді қамтамасыз етуге байланысты операциялардың нәтижелері бойынша қорытындылар шығару;

2) төленген ақшамен қамтамасыз етілген оң теңгерім сомасын есептеу;

3) Сатып алушы мен ҚҚС төлеуші арасында ЭШФ жазып беру үшін сатып алушы толықтырған ақшаны ЭШФ жазып беру үшін пайдалану және (немесе) пайдаланбау бөлігінде ҚҚС бойынша өзара есеп айырысуларды салыстырып тексеруді қалыптастыру.

ҚҚС төлеушінің және (немесе) оның сатып алушысының «e-Тамға» сервисінде берілген өтінімі бойынша оператор осы операцияларды осы тармақпен белгіленген мерзім басталғанға дейін жүргізеді.

28. Есеп айырысу қорытындысы бойынша «e-Тамға» сервисі есеп айырысу шотына енгізілген ақшамен қамтамасыз етілген оң балансты қайтаруды келісу туралы, сондай-ақ осы Қағидаларға 2-қосымшаға сәйкес нысан бойынша ЭШФ жазып берілуне пайдаланылмаған ақшаны қайтару туралы өтінішті (бұдан әрі – қайтару туралы өтініш) толтыру қажеттігі туралы қоса бере отырып, ақпараттық хабарлама жолдайды.

29. Ақшаны қайтару туралы ақпараттық хабарлама:

1) ҚҚС төлеуші «e-Тамға» сервисінде тіркелу кезінде көрсеткен барлық ақпараттық сервистерге;

2) сатып алушы салықтық шотты өз ақшасымен толтырған жағдайда сатып алушыға «электрондық үкіметтің» веб-порталындағы және (немесе) МКО АЖ-де пайдаланушының жеке кабинетіне және (немесе) веб-қосымшасына жіберіледі.

30. Қайтару туралы өтініш ақпараттық хабарлама жіберілген сәттен бастап 3 (үш) жұмыс күні ішінде беріледі.

31. Оператор қайтару туралы өтінішті 1 (бір) жұмыс күні ішінде қарайды.

32. Оң баланс болмаған кезде:

1) ҚҚС төлеуші «e-Тамға» сервисінде тіркелу кезінде көрсеткен барлық ақпараттық сервистерге;

2) сатып алушы салықтық шотты өз ақшасымен толтырған жағдайда сатып алушыға «электрондық үкіметтің» веб-порталындағы және (немесе) МКО АЖ-де пайдаланушының жеке кабинетіне және (немесе) веб-қосымшасына ақпараттық хабарлама жіберу жолымен қайтарудан бас тарту жіберіледі.

**6-параграф. Қосылған құн салығын төлеушіге ақшаны қайтару тәртібі**

33. Оң балансты қайтарған кезде оператор осы Қағидалардың 27-тармағына сәйкес операцияларды жүргізеді.

34. ҚҚС төлеушіге оң балансты қайтару есепті ай ішінде өзімен толықтырылған ақша шегінде немесе есепті айдың басына ҚҚС төлеушіге қайтарылмаған, бірақ ҚҚС-тың ағымдағы балансынан аспайтын ақша шегінде жүзеге асырылады.

35. Оң балансты сатып алушыға қайтару есепті ай ішінде сатып алушы толықтырған немесе есепті айдың басында сатып алушыға қайтарылмаған ақша шегінде жүзеге асырылады.

36. Осы Қағидалардың 27-тармағына және қайтару туралы өтініш берілген күнге сәйкес есеп айырысу күнінен бастап ЭШФ жазу үшін пайдаланылған ақша қайтарылуға жатпайды.

37. Оң балансты қайтару ҚҚС төлеушінің есеп айырысу шотына ақша аудару арқылы немесе сатып алушы салық шотын өз ақшасы есебінен – сатып алушының есеп айырысу шотына толтырған жағдайда жүзеге асырылады.

38. Ақпараттық хабарлама жіберілген сәттен бастап 3 (үш) жұмыс күні ішінде ҚҚС төлеушіден және (немесе) сатып алушыдан қайтару туралы өтініш болмаған кезде ақша келесі айда ЭШФ үзінді көшірмесін қамтамасыз ету есебіне пайдалануға жатады.

**7-параграф. Қосылған құн салығын төлеушінің электрондық шот-фактураны жазып беру үшін пайдаланылған ақшасын бюджетке аудару тәртібі**

39. Тоқсан сайын, тоқсан аяқталған күннен бастап 25 (жиырма бес) жұмыс күні ішінде «e-Тамға» сервисі автоматтандырылған режимде ЭШФ жазу үшін пайдаланылған ақша сомаларын қорытындылайды және есептейді.

40. ЭШФ жазу үшін пайдаланылған ақшаның жиынтық сомасы 1 (бір) жұмыс күні ішінде ҚҚС бойынша тиісті КБК-ға аударылады.

ҚҚС бойынша тиісті КБК-ға аударылған ақша ҚҚС төлеу ретінде қаралады және Қазақстан Республикасы салық заңнамасының нормаларына сәйкес ҚҚС төлеушінің дербес шотында есепке алынуға жатады.

41. Тоқсан ішінде ҚҚС төлеушінің тіркеу есебінен алынған ҚҚС төлеушінің ЭШФ жазып беруі үшін пайдаланған ақша сомасы автоматтандырылған бақылау аяқталған күннен бастап 10 (он) жұмыс күні ішінде аударылуға жатады.

42. Автоматтандырылған бақылау аяқталған ҚҚС төлеушінің оң балансы мынадай шарттарға сәйкес келген кезде ҚҚС бойынша тиісті ҚҚС-қа 10 (он) жұмыс күні ішінде аударылуға тиіс:

1) ақшаны толықтыру есебінен қалыптастырылған;

2) Осы Қағидалардың 30-тармағына сәйкес қайтаруға мәлімделмеген.

|  |  |
| --- | --- |
| Электрондық шот-фактуралардың жазып берілуін автоматтандырылған бақылау жүргізу қағидаларына |  |
| 1-қосымша |  |

Тауарлар қалдығының тізілімі   
\_\_\_ \_\_\_\_\_ жылғы

(ҚҚС төлеушіні тіркеу есебіне қою немесе алу күні)

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| № | Тауар атауы\* | Өлшем бірлігі | саны(көлемі) | Тауарды сатып алу кезінде рәсімделген құжат түрі | Құжатта көрсетілген мәліметтер\*\*\* | | | | | | | |
| Құжаттың тіркеу нөмірі | Құжаттың күні | Тауардың атауы\* | Өлшем бірлігі | саны(көлемі) | ҚҚС есебінсіз тауар бірлігінің бағасы | ҚҚС есебінсіз тауар бағасы | Құжатта көрсетілген ҚҚС сомасы |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |
| барлығы | | | | | | | | | | |  |  |
| № | Тауар атауы\* | Өлшем бірлігі | саны(көлемі) | Тауарды сатып алу кезінде рәсімделген құжат түрі | Құжатта көрсетілген мәліметтер\*\*\* | | | | | | | |
| Құжаттың тіркеу нөмірі | Құжаттың күні | Тауардың атауы\* | Өлшем бірлігі | Саны (көлемі) | Құжаттың тіркеу нөмірі | ҚҚС есебінсіз тауар бағасы | Құжатта көрсетілген ҚҚС сомасы |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |
| барлығы | | | | | | | | | | |  |  |

\* тауарлар бөлінісінде толтырылады;  
\*\* мынадай құжаттардың бірі көрсетіледі: ЭШФ, тауарларға декларация немесе тауарды әкелу туралы өтініш;  
\*\*\* тауардың сатып алынғанын растайтын құжат негізінде толтырылады.  
Ескерту: аббревиатураның толық жазылуы:

ҚҚС - қосылған құн салығы;

ЭШФ- электрондық шот-фактура.

|  |  |
| --- | --- |
| Электрондық шот-фактуралардың жазып берілуін автоматтандырылған бақылау жүргізу қағидаларына |  |
| 2-қосымша |  |

нысан

Кімге \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Кімнен \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ҚҚС төлеушінің /сатып алушының атауы)

ЖСН/БСН \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Тіркелген мекенжайы \_\_\_\_\_\_\_\_\_\_\_\_\_\_\_\_\_\_\_

телефоны \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Электрондық шот-фактураны жазып беру үшін пайдаланылмаған ақшаны қайтару туралы өтініш

«e-Тамға» сервисінде электрондық шот-фактураны жазып беру үшін пайдаланылмаған \_\_\_\_\_\_\_\_\_\_\_\_\_\_ теңге мөлшерінде артық төленген ақшаны \_\_\_\_\_\_\_\_\_\_\_\_салықтық шоттан (шот нөмірі) \_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(шот нөмірі, банк атауы, ЖСН/БСН, БСК, ТТК)

ағымдағы шотқа қайтаруды сұраймын.  
  
  
  
20\_\_\_\_\_ жылғы «\_\_\_»\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(толтыру күні) Тегі, аты, әкесінің аты (егер ол жеке

басты куәландыратын құжатта көрсетілсе) (басшы немесе оны алмастыратын адам)

қолы\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ескертпе: аббревиатуралардың толық жазылуы:

БСК – банктің сәйкестендіру коды;

БСК – бюджеттік сыныптаманың коды;

БСН – бизнес сәйкестендіру нөмірі;

ЖСН – жеке сәйкестендіру нөмірі;

ҚҚС – қосылған құн салығы.