**«Электрондық шот-фактуралардың жазып берілуіне автоматтандырылған бақылау жүргізудің кейбір мәселелері туралы» Қазақстан Республикасы Қаржы министрі бұйрығының** **жобасын қабылдаудың ықтимал қоғамдық-саяси, құқықтық, ақпараттық және өзге де салдарын**

**БАҒАЛАУ**(бұдан әрі – Жоба)

1. **Қоғамдық-саяси салдарларды бағалау:**

Жоба электрондық шот-фактуралардың жазып берілуіне автоматтандырылған бақылау жүргізілетін салық төлеушілердің санатын бекітуге, автоматтандырылған бақылау жүргізудің тәртібін белгілеуге, автоматтандырылған бақылау операторын айқындауға көзделген.

Саяси тұрақсыздық немесе жаппай қоғамдық наразылық қаупі қарастырылмайды.

1. **Құқықтық салдарды бағалау:**

Жоба Қазақстан Республикасының жаңа Салық кодексінің щеңберінде әзірленген, Конституцияға және қолданыстағы өзге де нормативті құқықтық актілерге қайшы келмейді.

Ұсынылып жатқан құқықтық реттеу қажетті және негізделген болып табылады, себебі электрондық шот-фактуралардың жазып берілуіне автоматтандырылған бақылау жүргізілетін салық төлеушілердің санатын бекітеді, автоматтандырылған бақылау жүргізудің тәртібін белгілейді, автоматтандырылған бақылау операторын айқындайды. Бұл әкімшілік тәжірибенің құқықтық айқындылығы мен дәйектілігіне ықпал етеді.

Жоба салық төлеушілерге жаңа міндеттемелер мен шектеулер енгізбейді, тек Қазақстан Республикасының Салық кодексімен көзделген процессті реттейді.

1. **Ақпараттық салдарды бағалау:**

Электрондық шот-фактуралардың жазып берілуіне автоматтандырылған бақылау жүргізу мәселесі бұқаралық ақпарат құралдарының, бизнес-қоғамдастық тарапынан орташа қызығушылық тудыруы мүмкін екенін ескере отырып Қазақстан Республикасының жаңа Салық кодексі бойынша ақпараттық-ағарту жұмыстарын жүргізу жөніндегі медиа-жоспарға сәйкес, 2025 жылғы тамыз айында Қазақстан Республикасы Қаржы министрлігінің Мемлекеттік кірістер комитеті (бұдан әрі - Комите) қызметкерлерімен Салық кодексі нормаларын осы мәселе бойынша салық төлеушілерге түсіндіру жөнінде көшпелі семинарлар өткізу жоспарланған.

Сондай-ақ, 2025 жылдың қараша айында Комитеттің әлеуметтік желілерінде (Instagram) Салықтық әкімшілендіру департаменті қосылған құн салығын әкімшілендіру басқармасының басшысы Е. С. Әзімшайық тікелей эфир өткізуді, ресми сайттарда, әлеуметтік желілерде жарияланымдар орналастыруды жоспарлап отыр.

1. **Басқа салдарларды бағалау:**

Жобаны қабылдау теріс әлеуметтік-экономикалық, құқықтық және (немесе) өзге де салдарға әкеп соқпайды, сондай-ақ ұлттық қауіпсіздікті қамтамасыз етуге әсер етпейді.

**Қазақстан Республикасының**

**Қаржы министрі М. Такиев**